Neuvoston asetus (EY) N:o 1327/95, annettu 29 päivänä toukokuuta 1995, asetusten (ETY) N:o 1035/72, (ETY) N:o 2240/88 ja (ETY) N:o 1121/89 muuttamisesta tuoreiden hedelmien ja vihannesten interventiokynnysjärjestelmän osalta



Virallinen lehti nro L 128 , 13/06/1995 s. 0008 - 0009



NEUVOSTON ASETUS (EY) N:o 1327/95, annettu 29 päivänä toukokuuta 1995, asetusten (ETY) N:o 1035/72, (ETY) N:o 2240/88 ja (ETY) N:o 1121/89 muuttamisesta tuoreiden hedelmien ja vihannesten interventiokynnysjärjestelmän osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1) ja erityisesti sen 16 b artiklan 3 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että tomaatteja, persikoita, omenia ja kukkakaaleja koskevat asetuksen (ETY) N:o 1035/72 16 artiklan 3 a kohdassa ja 16 a ja 16 b artiklassa tarkoitetut interventiokynnykset on otettu käyttöön, ja alkaen 1 päivästä tammikuuta 1995, jolloin Itävallan, Suomen ja Ruotsin jäsenyys alkoi, kyseisiä interventiokynnyksiä sovelletaan koko yhteisössä; toisaalta asetuksen (ETY) N:o 1035/72 16 artiklan 3 a kohdassa tomaateille vahvistettu interventiokynnys ja kynnyksen ylittävä erä ja toisaalta omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89 (5) 1 ja 2 artiklassa omenoille ja kukkakaaleille vahvistetut kynnyksen ylittävät erät sekä hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88 (6) 2 artiklassa persikoille vahvistettu kynnyksen ylittävä erä olisi mukautettava uuteen tilanteeseen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1035/72 16 artiklan 3 a kohdan ensimmäinen alakohta seuraavasti: "3 a) Jos tiettynä markkinointivuotena 15 ja 19 a artiklan mukaisten interventiotoimenpiteiden kohteena olleiden tomaattien määrä ylittää 607 200 tonnia, kyseiselle tuotteelle seuraavaksi markkinointivuodeksi 2 ja 3 kohdassa vahvistetuin perustein vahvistettuja perushintoja ja ostohintoja alennetaan yhdellä prosentilla jokaiselta kyseisen määrän ylittävältä 31 600 tonnin erältä. Tämän säännöksen soveltaminen ei saa kuitenkaan johtaa kyseisten hintojen alentamiseen enempää kuin 20 prosenttia." 2 artikla Korvataan asetuksen (ETY) N:o 2240/88 2 artiklan 1 kohdan ensimmäinen luetelmakohta seuraavasti: "ja markkinointivuodesta 1995/1996 alkaen 23 000 tonnin ja 23 100 tonnin persikkaerältä,". 3 artikla Muutetaan asetus (ETY) N:o 1121/89 seuraavasti: 1) Lisätään 1 artiklan 3 kohtaan virke seuraavasti: "Täksi eräksi vahvistetaan 85 800 tonnia markkinointivuoden 1994/1995 osalta ja 86 500 tonnia markkinointivuodesta 1995/1996 alkaen."; 2) Lisätään 2 artiklan 3 kohtaan virke seuraavasti: "Täksi eräksi vahvistetaan 20 200 tonnia markkinointivuodesta 1995/1996 alkaen." 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämän asetuksen 1 artiklaa sovelletaan markkinointivuodesta 1995/1996 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1995. Neuvoston puolesta Ph. VASSEUR Puheenjohtaja (1) EYVL N:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 94) (2) EYVL N:o C 117, 12.5.1995, s. 9 (3) Lausunto annettu 19 päivänä toukokuuta 1995 (sitä ei ole vielä julkaistu virallisessa lehdessä) (4) Lausunto annettu 31 päivänä toukokuuta 1995 (sitä ei ole vielä julkaistu virallisessa lehdessä) (5) EYVL N:o L 118, 29.4.1989, s. 21, asetus sellaisena kuin se on viimeksi muutettuna asetuksella (ETY) N:o 1754/92 (EYVL N:o L 180, 1.7.1992, s. 23) (6) EYVL N:o L 198, 26.7.1988, s. 9, asetus sellaisena kuin se on viimeksi muutettuna komission asetuksella (ETY) N:o 1411/92 (EYVL N:o L 146, 28.5.1992, s. 67)